
BILJEŠKE UZ FINANCIJSKE IZVJEŠTAJE
ZA RAZDOBLJE
I - IX 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	10.604.241,32
	13.281.936,13
	125,3

	3
	RASHODI POSLOVANJA (šifre 31+32+34+35+36+37+38)
	3
	10.385.460,05
	11.400.630,89
	109,8

	
	VIŠAK PRIHODA POSLOVANJA (šifre 6-Z005)
	X001
	218.781,27
	1.881.305,24
	859,9

	7
	Prihodi od prodaje nefinancijske imovine (šifre 71+72+73+74)
	7
	1.465,51
	413,05
	28,2

	4
	Rashodi za nabavu nefinancijske imovine (šifre 41+42+43+44+45)
	4
	785.847,48
	3.177.297,10
	404,3

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	784.381,97
	3.176.884,05
	405,0

	8
	Primici od financijske imovine i zaduživanja (šifre 81+82+83+84+85)
	8
	0,00
	1.413.572,79
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	0,00
	-

	
	VIŠAK PRIMITAKA OD FINANCIJSKE IMOVINE I ZADUŽIVANJA (šifre 8-5)
	X003
	0,00
	1.413.572,79
	-

	
	VIŠAK PRIHODA I PRIMITAKA (šifre X678-Y345)
	X005
	0,00
	117.993,98
	-



U razdoblju od 1. siječnja do 30. rujna 2026. godine prihodi poslovanja ostvareni su u iznosu od 13.281.936,13 EUR, što predstavlja povećanje od 25,3 % u odnosu na isto razdoblje prethodne godine. Rashodi poslovanja iznose 11.400.630,89 EUR te su povećani za 9,8 %, slijedom čega je ostvaren višak prihoda poslovanja u iznosu od 1.881.305,24 EUR.
Povećanje prihoda poslovanja ponajprije se odnosi na prihode od kapitalnih pomoći temeljem prijenosa EU sredstava, prihode od Hrvatskog zavoda za zdravstveno osiguranje na temelju ugovornih obveza, prihode od prodaje robe u ljekarničkoj djelatnosti, na čiji je rast dodatno utjecalo preuzimanje ljekarničke djelatnosti u Ispostavi Daruvar početkom svibnja 2026. godine te prihode iz nadležnog proračuna za financiranje rashoda poslovanja i nabavu nefinancijske imovine, odnosno sredstva za decentralizirane funkcije (DEC) i sektorske ambulante. Prihodi od kapitalnih pomoći temeljem prijenosa EU sredstava ostvareni su u iznosu od 1.883.060,02 EUR, a dijelom se odnose na troškove nastale u ranijim izvještajnim razdobljima.
Povećanje prihoda od Hrvatskog zavoda za zdravstveno osiguranje odnosi se na povećanje iznosa glavarine i hladnog pogona uslijed rasta osnovice za plaće zaposlenih, povratka pojedinih timova u sastav Doma zdravlja, kao i priznavanja punog iznosa hladnog pogona za ordinacije obiteljske medicine u Đulovcu, Hercegovcu, Rovišću, Velikom Trojstvu, Garešničkom Brestovcu i Dežanovcu te za ordinaciju dentalne medicine u Končanici.
Rashodi poslovanja povećani su za 9,8 % u odnosu na isto razdoblje prethodne godine, ponajprije zbog rasta rashoda za zaposlene i materijalnih rashoda. U okviru rashoda za zaposlene zabilježeno je povećanje rashoda za plaće uslijed povećanja osnovice za obračun plaća, dok je povećanje rashoda za prekovremeni rad posljedica nedostatka liječnika i potrebe za osiguravanjem kontinuiteta pružanja zdravstvene zaštite. Ostali rashodi za zaposlene povećani su zbog isplata materijalnih prava i ostalih naknada zaposlenima. Materijalni rashodi povećani su prvenstveno zbog većih rashoda za materijal i sirovine, na što je utjecalo i preuzimanje ljekarničke djelatnosti u Ispostavi Daruvar te povećanja rashoda lijekova i potrošnog medicinskog materijala. Financijski rashodi povećani su zbog većih troškova bankarskih usluga i zateznih kamata te kamata na odobreni, a neiskorišteni dio kredita za predfinanciranje projekata energetske obnove Doma zdravlja u Garešnici i Dječjeg dispanzera u Bjelovaru.
Prihodi od prodaje nefinancijske imovine ostvareni su u iznosu od 413,05 EUR, dok rashodi za nabavu nefinancijske imovine iznose 3.177.297,10 EUR, što je rezultiralo manjkom prihoda od nefinancijske imovine u iznosu od 3.176.884,05 EUR. Navedeni rashodi najvećim se dijelom odnose na dodatna ulaganja na građevinskim objektima u okviru projekata energetske obnove Doma zdravlja u Garešnici i Dječjeg dispanzera u Bjelovaru te na pružanje energetske usluge u svrhu energetske obnove zgrada ispostava u Daruvaru, Grubišnom Polju i Čazmi.
U izvještajnom razdoblju ostvareni su primici od financijske imovine i zaduživanja u iznosu od 1.413.572,79 EUR za predfinanciranje projekata energetskih obnova, dok izdataka za financijsku imovinu i otplate zajmova nije bilo. Slijedom navedenog ostvaren je višak primitaka od financijske imovine i zaduživanja u istom iznosu.
Na razini ukupnih prihoda i rashoda, bez primitaka od zaduživanja, ostvaren je manjak u iznosu od 1.295.578,81 EUR. Nakon uključivanja primitaka od financijske imovine i zaduživanja ostvaren je višak prihoda i primitaka u iznosu od 117.993,98 EUR. Na ostvareni rezultat značajno su utjecali prihodi od kapitalnih pomoći temeljem prijenosa EU sredstava, koji se dijelom odnose na troškove nastale u ranijim razdobljima, te primici od zaduživanja, dok su istodobno evidentirani visoki rashodi za nabavu nefinancijske imovine povezani s projektima energetskih obnova.

Bilješka 2.
EU izvještaj
U izvanbilančnoj evidenciji evidentirana su potraživanja po ugovorima o dodijeljenim bespovratnim sredstvima iz EU fondova u ukupnom iznosu od 1.127.599,03 EUR, i to za:
1. projekt „Centralno financiranje specijalizacija“ (NPOO.C5.1.R3-11.01.0063) u iznosu od 94.380,87 EUR;
1. projekt „Energetska obnova Doma zdravlja u Garešnici“ (NPOO.C6.1.R1-I1.04.0221) u iznosu od 110.124,14 EUR;
1. projekt „Energetska obnova Dječjeg dispanzera u Bjelovaru“ (NPOO.C6.1.R1-II.04.0290) u iznosu od 151.936,45 EUR;
1. projekt „Pružanje energetske usluge u svrhu energetske obnove zgrade DZBBŽ – Ispostava Daruvar“ (broj 103-09-EPC-2024) u iznosu od 100.647,49 EUR;
1. projekt „Pružanje energetske usluge u svrhu energetske obnove zgrade DZBBŽ – Ispostava Grubišno Polje“ (broj 102-09-EPC-2024) u iznosu od 71.209,25 EUR;
1. projekt „Pružanje energetske usluge u svrhu energetske obnove zgrade DZBBŽ – Ispostava Čazma“ (broj 68-09-EPC-2025) u iznosu od 103.750,00 EUR;
1. projekt „Specijalističko usavršavanje doktora medicine“ (NPOO.SF.4.4.11.02.0033) u iznosu od 495.550,83 EUR.

